ด้วยความว่าเกิดอยากกินหนมผักกาดขึ้นมา แล้วจำได้ว่าแถวอุดมสุขมีอยู่เจ้านึงขายมาตั้งแต่สมัยเราเรียนมัธยม จนตอนนี้ทำงานแล้ว ก็ไม่รู้หรอกว่าร้านนี้เลิกขายไปหรือยัง สุ่มลง BTS อุดมสุข แล้วเดินมาทางปากซอยหน่อยๆ ลองด้อมๆ มองๆ ปรากฏยังขายอยู่จ้า!!!!! ดีใจหนักมาก ไม่รอช้า จัดเลยค่ะ 

>> หอยทอด 40฿ แป้งกรอบได้ใจค่ะ หอยเยอะ ผักน้อย ตรงใจทุกอย่างเลย 
>> หนมผักกาด 40฿ หากินยากมากกกค่ะ แต่ร้านนี้คือดีงาม ตัวแป้งทอดจนเกรียมนิดๆ ไข่ก็เยอะ รสชาติออกเค็มปะแล่มๆ แต่ชอบค่ะ อร่อยดี  
>> ออส่วน 50฿ (หรือ 60฿ ไม่มั่นใจค่ะ จำไม่ได้แล้ว) อันนี้ก็อร่อยค่ะ หอยใหญ่ เยอะดีด้วย 

กลัวไม่อิ่ม เลยไปสั่งราดหน้าร้านข้างๆ มาอีกจานด้วยค่ะ 

กินจนอิ่ม แม่ครัวเค้าชะโงกมาถามว่า "เคยกินผัดถังแตกมั้ย???" แล้วแม่ครัวก็อธิบายค่ะว่า ผัดถังแตกก็คือ เอาเส้นผัดไทหรือเส้นเล็กมาผัดแทนแป้งของขนมผักกาดน่ะค่ะ ฟังแล้วก็อยากกอนเหมือนกัน แต่ไอ้ 3-4 จานในท้องมันแน่นแล้วค่ะ เลยต้องขอผลัดไว้เป็นคราวหน้า ^__^